Document ID: 31982R3303

ΚΑΝΟΝΙΣΜΟΣ (ΕΟΚ) αριθ. 3303/82 ΤΗΣ ΕΠΙΤΡΟΠΗΣ της 9ης Δεκεμβρίου 1982 περί τροποποιήσεως του κανονισμού (ΕΟΚ) αριθ. 1235/82 όσον αφορά ορισμένους συντελεστές που πρέπει να εφαρμοσθούν για τα γαλακτοκομικά προϊόντα που ενσωματώνονται στα σύνθετα τρόφιμα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα εν συνεχεία της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,
Εκτιμώντας:
ότι τα νομισματικά εξισωτικά ποσά που θεσπίζονται με τον κανονισμό (ΕΟΚ) αριθ. 974/71 έχουν καθορισθεί από τον κανονισμό (ΕΟΚ) αιρθ. 1235/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3258/82 (4)-
ότι, με τον κανονισμό (ΕΟΚ) αριθ. 1753/82 (5), η Επιτροπή έθεσε εκ νέου σε εφαρμογή τους κανονισμούς (ΕΟΚ) αριθ. 368/77 και (ΕΟΚ) αριθ. 443/77, όσον αφορά την πώληση αποκορυφωμένου γάλακτος σε σκόνη που προορίζεται για τη διατροφή των χοίρων και των πουλερικών- ότι κατέστη, κατά συνέπεια, αναγκαίο να προβλεφθεί ένας συντελεστής για το αποκορυφωμένο γάλα σε σκόνη ή για τη ζωοτροφή που περιέχει αποκορυφωμένο γάλα, το οποίο πωλήθηκε υπό τους ειδικούς όρους των δύο ανωτέρω αναφερομένων κανονισμών- ότι ο συντελεστής αυτός καθορίσθηκε από τον κανονισμό (ΕΟΚ) αριθ. 1931/82- ότι εν τω μεταξύ το επίπεδο της τιμής πωλήσεως του αποκορυφωμένου γάλακτος σε σκόνη τροποποιήθηκε σημαντικά- ότι πρέπει κατά συνέπεια να προσαρμοσθεί ο συντελεστής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των Επιτροπών Διαχειρίσεως των Σιτηρών και του Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 1235/82 τροποποιείται ως εξής:
1. Στη σημείωση 8 του μέρους 1, ο συντελεστής "0,53" που αναφέρεται υπό β αντικαθίσταται από το συντελεστή "0,25".
2. Στο μέρος 5:
- υπό τη σημείωση 1 δεύτερο εδάφιο, ο συντελεστής "0,30" αντικαθίσταται από το συντελεστή "0,14"-
- υπό τη σημείωση 6 τέταρτο εδάφιο, ο συντελεστής "0,53" αντικαθίσταται από το συντελεστή "0,25".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 20 Δεκεμβρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 9 Δεκεμβρίου 1982.

Labels: 2
17
19
6